
COMUNICAT

privind tarifele reglementate de energie electrică la clienții casnici și modul de aplicare a acestora

În Monitorul Oficial al României nr. 153/26.02.2019 au fost publicate Ordinele Președintelui ANRE nr. 27/28/29/30/31 pentru aprobarea tarifelor reglementate de energie electrică aplicate clienților casnici de către furnizorii de ultimă instanță CEZ Vânzare S.A., E.ON Energie România S.A., Enel Energie S.A., Enel Energie Muntenia S.A., Electrica Furnizare S.A. începând cu data de 1 martie 2019.

Valoarea tarifelor reglementate de energie electrică pentru clienții finali casnici în vigoare începând cu data de 1 martie 2019 nu se modifică față de valoarea energiei electrice facturată de către furnizorii de ultimă instanță clienților casnici în lunile ianuarie și februarie 2019. 

Totodată, în ședința Comitetului de reglementare al ANRE de astăzi, 28 februarie 2019, au fost desemnați furnizori de ultimă instanță opționali, în urma îndeplinirii criteriilor de selecție și eligibilitate.

Furnizorii de ultimă instanță opționali desemnați de ANRE sunt: 
1. Societatea Electrica Furnizare S.A. – pentru zonele de rețea Banat, Dobrogea, Moldova, Muntenia Sud, Oltenia;
2. CEZ Vanzare S.A. – pentru zonele de rețea Banat, Moldova, Muntenia Sud, Transilvania Nord;
3. E.ON Energie România S.A. – pentru zonele de rețea Banat, Dobrogea, Muntenia Nord, Muntenia Sud, Oltenia, Transilvania Nord, Transilvania Sud;
4. Enel Energie Muntenia S.A. - pentru zonele de rețea Moldova, Muntenia Nord, Oltenia, Transilvania Nord, Transilvania Sud;
5. Enel Energie S.A. – pentru zonele de rețea Moldova, Muntenia Nord, Oltenia, Transilvania Nord, Transilvania Sud;
6. Engie România S.A. - pentru zonele de rețea Dobrogea, Muntenia Nord, Muntenia Sud, Oltenia, Transilvania Sud;
7. Getica 95 Com S.R.L.- pentru zonele de rețea Moldova, Muntenia Sud;
8. S.P.E.E.H. Hidroelectrica S.A. – pentru zona de rețea Muntenia Sud;
9. MET România Energy S.A. – pentru zonele de rețea Moldova, Muntenia Sud, Transilvania Sud;
10. Restart Energy One S.R.L. – pentru zonele de rețea Banat, Moldova, Muntenia Sud, Oltenia, Transilvania Sud;
11. Tinmar Energy S.A. – pentru zonele de rețea Banat, Dobrogea, Moldova, Muntenia Nord, Muntenia Sud, Oltenia, Transilvania Nord, Transilvania Sud;

[bookmark: _GoBack]Clienții casnici care au încheiat un contract negociat cu un furnizor de energie electrică desemnat furnizor de ultimă instanță obligat sau opțional în zona de rețea în care se află locul de consum, la data de 1 martie 2019, și care doresc să beneficieze de tarife reglementate pot încheia un contract reglementat numai cu acesta.

